VIIENDA KOOSSEISU

OTSUS

Haapsalu,			29. juuni 2007 nr 135

Vara võõrandamine otsustuskorras 
(Lihula mnt 1-4, Haapsalu)

Lihula mnt 1-4, Haapsalu, äriruumide üürnik OÜ Teleteim esitas 14.02.2007 taotluse, millega soovib osta tema poolt üüritava mitteeluruumi. Kinnisvarabüroo Aarete Kinnisvara hindamisakti alusel on korteriomandi hind 13.04.2007 seisuga 440 000 krooni. Arvestades linna äritegevuse keskkonna säilimist ja parandamist ning eesmärgiga soodustada äritegevust kesklinnas ja juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.3, kohaliku omavalitsuse korralduse seaduse § 6 lg 3 p 1, § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa OÜ-le Teleteim (registrinumber 10282063, asukoha aadress Tamme 15-5, Haapsalu) otsustuskorras äriruumi üürilepinguga koormatud järgmine korteriomand:
1.1	Korteriomand
-	kinnistu registriosa number 2068132;
-	katastriüksuse aadress Lihula mnt 1-4, Haapsalu linn, Läänemaa;
-	katastriüksuse number 18301:010:1280;
-	katastriüksuse pindala 1252 m2;
-	maasihtotstarve korruselamumaa;
-	korteriomandi maa maksustamishind 4100 krooni;
-	390/13466 mõttelist osa maatükist;
-	reaalosa mitteeluruum number 4, üldpinnaga 39 m2 asub plekk-katuse ja paneelseintega nelja korruselise hoone esimesel korrusel;
-	kaasomandi teostamine on kitsendatud korteriomandite nr 2067832 - 2070932 koosseisu kuuluvate reaalosadega seotud õigustega;
1.2 Määrata müügihinnaks 440 000 (nelisada nelikümmend tuhat) Eesti krooni.

2.	Korteriomandi ostuhind Eesti kroonides tuleb punktis 1 nimetatud ostjal tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või esitada kirjalikult panga kinnitus ostusumma tasumise kohta 3 pangapäeva jooksul arvates ostu-müügilepingu sõlmimisest. Korteriomandi notariaalne ostu-müügileping tuleb Ostjal sõlmida 60 päeva jooksul otsuse Ostjale teatavakstegemisest, s.t 60 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuses nimetatud Ostja poolt kuulub otsus volikogu poolt tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksab korteriomandi Ostja.

4. Korteriomandi Lihula mnt 1-4, Haapsalu müügi korraldajaks määrata Haapsalu Linnavalitsus ja volitada linna nimel ostu-müügilepingutele alla kirjutama linnapea Ingrid Danilov.

5. Otsus teha teatavaks OÜ Teleteim (Lihula mnt 1-4, 90507 Haapsalu) otsuse koopia väljastamisega posti teel.

6. Otsus jõustub teatavakstegemisega.

7. Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Vara võõrandamine otsustuskorras (Lihula mnt 1-4, Haapsalu)”

Haapsalu linna omandis on korteriomand asukohaga Lihula mnt 1-4, mis on koormatud äriruumi üürilepinguga. Ruumid on äripinna üürilepingu alusel antud kasutusele koduelektroonika remondiga tegelevale OÜ-le Teleteim.

OÜ Teleteim esitatud taotluse alusel on ettevõte huvitatud äritegevuse jätkamisest ja soovib selleks osta äripinnana kasutatava korteriomandi Lihula mnt 1-4.

Korteriomandi hind on määratud Aarete Kinnisvara OÜ kinnisvaraeksperdi poolt antud hinnangu alusel, mille kohaselt korteriomandi maksumuseks seisuga 13.04.2007 on 440 000 krooni. Kuna Haapsalu linnavalitsus ei vaja eelnimetatud äripinda omavalitsuse funktsioonide täitmiseks, teeme ettepaneku korteriomand võõrandada üürnikule.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea